paragraph_text: Lecrae Moore (Houston, Teksas, SAD, 9. listopada 1979.), bolje poznat samo kao Lecrae (poznat i kao Crae, Creezie, Creazy, Crayola, Crazy 'Crae) je američki reper, tekstopisac, glazbeni producent i glumac. On je suosnivač i predsjednik diskografske kuće Reach Records, te neprofitne organizacije ReachLife Ministries. Do danas je objavio šest studijskih albuma i jedan miksani album. Također je osnivač i član grupe 116 Clique, koja je objavila četiri studijska albuma. Njegova filmografija sadrži kratki film grupe 116 Clique, te jedan televizijski film.